Bedřich Smetana

Bedřich Smetana uttale  (født 2. mars 1824 i Litomyšl, død 12. mai 1884 i Praha) var en tsjekkisk komponist og musikklærer.
I årene 1843 til 1847 arbeidet han som musikklærer i Praha, mens han studerte klaver under Josef Proksch. Sammen med direktøren for musikkonservatoriet i Praha, Johann Friedrich Kittl og musikkhistorikeren August Wilhelm Ambros stiftet Smetana og Proksch en musikalsk patriotisk gruppe, som tilsluttet seg idealene i nyromantikken som blant andre Richard Wagner førte an. I 1848 fikk han midler fra Franz Liszt til å åpne egen musikkskole i Praha. 
Av politiske årsaker forlot Smetana Praha i 1856, og slo seg ned i Göteborg i Sverige. Der virket han som musikklærer og dirigent. I 1861 vendte han tilbake til Praha, og i 1863 åpnet han nok en musikkskole, denne var viet arbeidet for utbredelse av tsjekkisk musikk. I denne perioden var han svært aktiv, og hadde en rekke oppdrag som dirigent, musikkritiker og ikke minst som pådriver i en rekke foreninger og institusjoner som arbeidet med nasjonalromantisk musikk.
Smetana var syk av syfilis. I 1874 hadde sykdommen gjort ham døv, og han trakk seg unna offentligheten. Til tross for dette fortsatte han å komponere, og Má vlast (Mitt land) ble skrevet hovedsakelig etter dette. Han skrev også en strykekvartett, Z mého života (Fra mitt liv), som er et selvbiografisk verk hvor man kan høre hvordan komponisten var plaget av tinnitus.
Etter hvert ble han  sinnssyk, og kort tid før sin død ble han lagt inn på mentalsykehuset hvor han døde 12. mai 1884. Han er gravlagt på Vyšehrad gravlund i Praha.
Smetanas arbeider omfatter blant annet åtte operaer hvor mest kjente er Den solgte brud. Syklusen Má vlast består av seks symfoniske dikt, hvorav den ene, Vltava (bedre kjent som Moldau) er kanonisk. Musikken har gjerne preg av tsjekkiske danserytmer, og melodiene kan ha preg av folkemusikk. Han har hatt stor påvirkning på Antonín Dvořák, som også i stor grad har brukt tsjekkiske temaer i sine arbeider. 


== Referanser ==


== Litteratur ==
Constantin von Wurzbach: «Smetana, Friedrich.» I Biographisches Lexikon des Kaiserthums Oesterreich. 35. Del. Kaiserlich-königliche Hof- und Staatsdruckerei, Wien 1877, s. 173–176 (Innscanning).
V. Reittererová: «Smetana Friedrich (Bedřich)». I Österreichisches Biographisches Lexikon 1815–1950 (ÖBL). Bind 12, Verlag der Österreichischen Akademie der Wissenschaften, Wien 2005, ISBN 3-7001-3580-7, s. 366–368. (Direkte lenker: s. 366, s. 367, s. 368)
(de) Hermann Arthur Lier: «Smetana, Friedrich». I Allgemeine Deutsche Biographie (ADB). Bind 34, Duncker & Humblot, Leipzig 1892, s. 479 f.


== Eksterne lenker ==
(en) Bedřich Smetana – kategori av bilder, video eller lyd på Commons 
(en) Bedřich Smetana – galleri av bilder, video eller lyd på Commons 
(en) Bedřich Smetana på Internet Movie Database 
(sv) Bedřich Smetana i Svensk Filmdatabas 
(da) Bedřich Smetana på Filmdatabasen 
(da) Bedřich Smetana på danskefilm.dk 
(en) Bedřich Smetana på AllMovie 
(en) Bedřich Smetana hos The Movie Database 
(en) Bedřich Smetana hos Internet Broadway Database 
(en) Bedřich Smetana på Apple Music 
(en) Bedřich Smetana på Discogs 
(en) Bedřich Smetana på MusicBrainz 
(en) Bedřich Smetana på Spotify 
(en) Bedřich Smetana på Songkick 
(en) Bedřich Smetana på Last.fm 
(en) Bedřich Smetana på AllMusic 
(de) Verk av og om Bedřich Smetana i katalogen til det tyske nasjonalbiblioteket
(de) Verk av og om Bedřich Smetana i Deutsche Digitale Bibliothek
Smetana, Bedřich, (Friedrich), operone.de
Biografi, klassik.com
(en) Fritt tilgjengelige noter av Bedřich Smetana i International Music Score Library Project